Franța, record de peste 53.000 de îmbolnăviri: La fiecare 30 de secunde, un parizian se infectează cu COVID-19.
Un parizian se infectează cu virusul SARS-CoV-2 la fiecare 30 de secunde. La fiecare 15 minute un pacient ajunge în spital ca urmare a bolii. Franța a raportat luni un nou record de infectări cu noul coronavirus, iar azi are peste 53.000 de îmbolnăviri noi.
Un parizian se infectează cu COVID-19 la fiecare 30 de secunde, în timp ce la fiecare 15 minute un pacient ajunge în spital ca urmare a bolii. Anunțul a fost făcut de ministrul Sănătății Olivier Veran, potrivit Reuters. Declarația ministrului vine ca răspuns la solicitările primarului din Paris, Anne Hidalgo, de a deschide librăriile și magazinele mici, pentru a încerca să mențină activitățile comerciale și sociale în ciuda unui nou blocaj în Franța.Olivier Veran a spus că o astfel de mișcare este prea riscantă, având în vedere incidența cazurilor de COVID-19 din capitala Franței."Nu poate ignora faptul că la fiecare 15 minute, în spitalele din Paris, există cineva bolnav care a fost internat cu COVID. Ea nu poate ignora faptul că, la fiecare 30 de secunde, există un parizian care a fost contaminat", a spus Veran."Vrem să salvăm parizienii și francezii și facem asta cu determinare și consecvență", a mai adăugat el.Azi, Franța a raportat 53.238 de cazuri noi de îmbolnăviri cu coronavirus.Luni a avut un record de 52.518 de infectări cu COVID-19, în timp ce numărul de morți din țara a crescut cu 416 la 37.435.